Waray-Waray News: Grado ni PGMA's ha Luzon hinitaas hin 10 porsento - SWS
Manila (29 December) -- Hinitaas hin 10 porsento an grado ni President Gloria Macapagal-Arroyo ha Luzon nga dapit, ine in sumala han pag-aram han Social Weather Stations (SWS), ug ine in iginbasi daw hin mga interbyu hin maabot 2,100 nga mga igo na an panuigon nga tawo nga binuhat tikang han ika-5 han Desyembre tubtob ika-10.
Ugaring, nakit-an daw han SWS nga ine nga grado han Presidente in nabutong han iya grado nga iginhatag han mga na interbyu ha Metro Manila, an maiha na nga kilalado nga lugar han mga nakontra han administrasyon.
Niyan daw han bulan han Septembre, 45% an hatag nga grado kan Pres. Arroyo kundi nagin 35% ine yana nga bulan han Desyembre…nga nangangahulugan inupay-upay hin 10% an pagkita han Presidente han mga na interbyu.
Hadto pa man nagsering na an Malacanang, nga dire naaapektaran hine an Presidente nga mga surveys tungod kay dire ine asya an ungod nga basaranan han
kanan Presidente trabaho. Maaram daw hi Pres. Arroyo nga dire hiya popular kundi nagpupursigi ine hiya nga mahibilin niya in maupay nga dungog ha katawhan ha iya paglusad ha pwesto. (PIA-Eastern Samar) [top]
war_Latn war_Latn war_Latn war_Latn war_Latn war_Latn